Find Me Guilty

***Find Me Guilty*** je američki igrani film iz 2006. zasnovan na istinitoj priči o najdužem suđenju mafiji u istoriji američkog pravosuđa. Glavne uloge tumače Vin Dizel, Piter Dinklidž, Ričard Portnau i Aleks Roko.

U Srbiji je prikazan pod naslovom ***Proglasite me krivim***, a u Srbiji pod naslovom ***Dokazana krivica***.

## Uloge

## Radnja

Glavni lik, Džeki Dinoršio (Vin Dizel), kao osuđenik na 30 godina zatvora za prethodne zločine, optužen je, skupa sa 19 drugih optuženika u grupnom suđenju, da je bio član kriminalne grupe, optužene za 76 krivičnih djela. Za razliku od drugih optuženika, koji imaju branioce, Dinoršio odlučuje da se brani sam.

Dinoršio je prikazan kao simpatičan i duhovit, i cijelo suđenje je prožeto njegovom neozbiljnošću i olakim prihvatanjem cijelog procesa. Tužioci i branioci su podijeljeni u mišljenju da li je to štetno ili korisno za njega i cijelu grupu, s obzirom da porota donosi konačnu odluku.

Radnja filma je zasnovana na stvarnom događaju, a u uvodu filma se navodi da je veliki broj citata iz sudskog procesa u filmu, doslovno preuzet iz zapisnika pravog sudskog procesa.

## Zarada
Film je imao jako malu zaradu u bioskopima. U prvoj sedmici prikazivanja, u ukupno 439 bioskopa, film je zaradio samo 608.804 dolara (u prosjeku 1386 dolara po prikazivanju). Ukupno, na domaćoj, američkog sceni, film je zaradio 1.173.643 dolara, a na svjetskoj sceni 1.457.700 dolara; ukupno 2.631.343. Budžet filma je iznosio 13 miliona dolara, te je predstavljao finansijski gubitak.

## Stvarni događaji
U avgustu 1985. godine, vlasti Nju Džersija su optužile Antonija Aćetura, Martina i Majkla Taćeta, i još 18 osoba koje su vodile odjeljak njujorške mafijske porodice Lukeze u Nju Džersiju, za veliki broj kriminalnih aktivnosti. Iako se smatralo da je to prvi put u SAD da se cijela kriminalna porodica optuži u jednom sudskom procesu, pokazalo se da je u pitanju samo jedan odjeljak mafijske porodice Lukeze. Zahvaljujući trudu grupe branilaca, međutim, ova grupa je zvanično prepoznata kao zasebna i nezavisna kriminalna porodica.

Slučaj je stavljen pred sud u novembru 1986, na osnovu optužnice od 65 stranica teksta. Suđenje je započeto u martu 1987. pred federalnim sudom u Hobokenu, a završeno 26. avgusta 1988. U Hobokenu je, po završetku suđenja, zvanično potvrđeno da je ovo suđenje, „SAD protiv Antonija Aćetura i ostalih“, bilo najduže suđenje kriminalu od svih zabilježenih u federalnim sudovima države.

Porota je oslobodila sve optužene. Nakon 10 godina istraživanja, ovo suđenje, koje je trajalo oko 20 mjeseci, proizvelo je 240 zapisnika, koji su obuhvatali preko 35000 strana teksta, i 850 materijalnih dokaza. Svjedočilo je preko 75 svjedoka. Cijela procedura je koštala državu više miliona dolara, a suđenje je bilo zasnovano na tek uvedenom zakonu o organizacijama umiješanim u reketiranje i korupciju (RIKO; ).

Đakomo Dinoršio, koji je bio jedan od 20 optuženika, a koji je prikazan kao glavni lik u ovom filmu, pušten je iz zatvora 23. septembra 2002. godine, nakon odsluženih 17,5 godina od prvobitnih 30, na koliko je osuđen za prethodne zločine. Umro je 14. novembra 2004. godine, tokom snimanja filma. Da bi tumačio njegov lik, glumac Vin Dizel je morao da se ugoji 15 kilograma prije početka snimanja.

## Reference

## Povezano
* Mafija
* Vin Dizel

## Vanjske veze
* Zvanična prezentacija
*